text: Предният център за ин витро ще заработи у нас другата седмица. Той ще бъде открит в „Аджибадем Сити Клиник Болница Токуда".
  С него броят на ин витро клиниките в страната ще стане 37. Интересът към тази дейност у нас се повишава в последните години заради атрактивната ниша, която държавата им осигури. Бюджетът на Центъра за асистирана репродукция, който финансира с обществени средства дейността на клиниките тази година е 20 млн. лв. Преди това той беше 12 млн. лв. Отделно пари заделят и общините по свои собствени програми за ин витро, както и самите семейства, които не могат да имат деца по естествен път. От тази година държавата реши да увеличи и броя на процедурите, за които двойките имат право на финансова помощ от три на четири.
  достатъчно добри механизми за контрол на работата в центровете, както и на качеството й. Към момента не е достатъчно добра и статистиката, която поддържат институциите за успеваемостта на центровете. Единствено Изпълнителната агенция по трансплантации събира данни за всички дейности, които се извършват в тези клиники. Формулярите, по които става отчетността обаче не са достатъчно прецизни и дават възможност на клиниките да подават различна информация. Официалните данни на ИАТ показват, че през 2017 г. в 36-те центъра за ин витро са направени 12 230 опита за забременяване и са се родили 2344 бебета. Това означава, че успеваемостта им е 15.61 процента. През 2016 г. отново е имало 36 лечебни заведения, в тях са се извършили 13 575 процедури, ражданията са били 2 067, а появилите се бебета - 2 524.